
讟拽住讟 讛讚祝





	讚讻转讬讘 {讜讬拽专讗 讟讝-讻讘} 讘诪讚讘专 讜诪讗谉 讚讗诪专 讗住讜专讬谉 讚讻转讬讘 {讜讬拽专讗 讟讝-讻讘} 讙讝讬专讛 讜诪讗谉 讚讗诪专 讗住讜专讬谉 讛讗讬 诪讚讘专 诪讗讬 注讘讬讚 诇讬讛 诪讬讘注讬 诇讬讛 诇讻讚转谞讬讗 {讜讬拽专讗 讟讝-讬/讻讗 ??} 讛诪讚讘专讛 {讜讬拽专讗 讟讝-讬/讻讗 ??} 讛诪讚讘专讛 {讜讬拽专讗 讟讝-讻讘} 讘诪讚讘专 诇专讘讜转 谞讜讘 讜讙讘注讜谉 砖讬诇讛 讜讘讬转 注讜诇诪讬诐 讜讗讬讚讱 讛讗讬 讙讝讬专讛 诪讗讬 注讘讬讚 诇讬讛 诪讬讘注讬 诇讬讛 诇讻讚转谞讬讗 讙讝讬专讛 讗讬谉 讙讝讬专讛 讗诇讗 讞转讜讻讛 讚讘专 讗讞专 讗讬谉 讙讝讬专讛 讗诇讗 讚讘专 讛诪转讙讝专 讜讬讜专讚 讚讘专 讗讞专 讙讝讬专讛 砖诪讗 转讗诪专 诪注砖讛 转讛讜 讛讜讗 转''诇 讗谞讬 讛' 讗谞讬 讛' 讙讝专转讬讜 讜讗讬谉 诇讱 专砖讜转 诇讛专讛专 讘讛谉 讗诪专 专讘讗 诪住转讘专讗 讻诪讗谉 讚讗诪专 诪讜转专讬谉 诇讗 讗诪专讛 转讜专讛 砖诇讞 诇转拽诇讛 转谞讜 专讘谞谉 注讝讗讝诇 砖讬讛讗 注讝 讜拽砖讛 讬讻讜诇 讘讬砖讜讘 转''诇 讘诪讚讘专 讜诪谞讬谉 砖讘爪讜拽 转''诇 讙讝讬专讛 转谞讬讗 讗讬讚讱 注讝讗讝诇 拽砖讛 砖讘讛专讬诐 讜讻谉 讛讜讗 讗讜诪专 {讬讞讝拽讗诇 讬讝-讬讙} 讜讗转 讗讬诇讬 讛讗专抓 诇拽讞 转谞讗 讚讘讬 专' 讬砖诪注讗诇 注讝讗讝诇 砖诪讻驻专 注诇 诪注砖讛 注讜讝讗 讜注讝讗诇 转''专 {讜讬拽专讗 讬讞-讚} 讗转 诪砖驻讟讬 转注砖讜 讚讘专讬诐 砖讗诇诪诇讗 (诇讗) 谞讻转讘讜 讚讬谉 讛讜讗 砖讬讻转讘讜 讜讗诇讜 讛谉 注讘讜讚转 讻讜讻讘讬诐 讜讙诇讜讬 注专讬讜转 讜砖驻讬讻讜转 讚诪讬诐 讜讙讝诇 讜讘专讻转 讛砖诐 讗转 讞讜拽讜转讬 转砖诪专讜 讚讘专讬诐 砖讛砖讟谉 诪砖讬讘 注诇讬讛谉 讜讗诇讜 讛谉 讗讻讬诇转 讞讝讬专 讜诇讘讬砖转 砖注讟谞讝 讜讞诇讬爪转 讬讘诪讛 讜讟讛专转 诪爪讜专注 讜砖注讬专 讛诪砖转诇讞 讜砖诪讗 转讗诪专 诪注砖讛 转讜讛讜 讛诐 转''诇 {讜讬拽专讗 讬讞-诇} 讗谞讬 讛' 讗谞讬 讛' 讞拽拽转讬讜 讜讗讬谉 诇讱 专砖讜转 诇讛专讛专 讘讛谉: 讗讬诪转讬 诪讟诪讗 讘讙讚讬诐: 转''专 讛诪砖诇讞 诪讟诪讗 讘讙讚讬诐 讜讗讬谉 讛砖讜诇讞 讗转 讛诪砖诇讞 诪讟诪讗 讘讙讚讬诐 讬讻讜诇 诪砖讬爪讗 讞讜抓 诇讞讜诪转 注讝专讛 转''诇 讛诪砖诇讞 讗讬 讛诪砖诇讞 讬讻讜诇 注讚 砖讬讙讬注 诇爪讜拽 转诇诪讜讚 诇讜诪专 讜讛诪砖诇讞 讛讗 讻讬爪讚 诪砖讬爪讗 讞讜抓 诇讞讜诪转 讬专讜砖诇讬诐 讚讘专讬 专' 讬讛讜讚讛 专讘讬 讬讜住讬 讗讜诪专 注讝讗讝诇 讜讻讘住 注讚 砖讛讙讬注 诇爪讜拽 专' 砖诪注讜谉 讗讜诪专 {讜讬拽专讗 讟讝-讻讜} 讜讛诪砖诇讞 讗转 讛砖注讬专 诇注讝讗讝诇 讬讻讘住 讘讙讚讬讜 讝讜专拽讜 讘讘转 专讗砖 讜诪讟诪讗 讘讙讚讬诐:


	诪转谞讬' 讘讗 诇讜 讗爪诇 驻专 讜砖注讬专 讛谞砖专驻讬谉 拽专注谉 讜讛讜爪讬讗 讗转 讗讬诪讜专讬讛谉 谞转谞谉 讘诪讙讬住 讜讛拽讟讬专谉 注诇 讙讘讬 讛诪讝讘讞 拽诇注谉 讘诪拽诇注讜转 讜讛讜爪讬讗谉 诇讘讬转 讛砖专讬驻讛 讜诪讗讬诪转讬 诪讟诪讗讬谉 讘讙讚讬诐 诪砖讬爪讗讜 讞讜抓 诇讞讜诪转 讛注讝专讛 专' 砖诪注讜谉 讗讜诪专 诪砖讬爪讬转 讛讗讜专 讘专讜讘谉:


	讙诪' 讜讛拽讟讬专谉 住诇拽讗 讚注转讱 讗诇讗 讗讬诪讗 诇讛拽讟讬专谉 注诇 讙讘讬 诪讝讘讞: 拽诇注谉 讘诪拽诇注讜转: 讗诪专 专讘讬 讬讜讞谞谉 讻诪讬谉 拽诇讬注讛 转谞讗 诇讗 讛讬讛 诪谞转讞谉 谞讬转讜讞 讘砖专 注讜诇讛 讗诇讗 注讜专 注诇 讙讘讬 讘砖专 诪谞讗 讛谞讬 诪讬诇讬 讚转谞讬讗 专讘讬 讗讜诪专 谞讗诪专 讻讗谉 注讜专 讜讘砖专 讜驻专砖 讜谞讗诪专 诇讛诇谉 {讜讬拽专讗 讟讝-讻讝} 注讜专 讜讘砖专 讜驻专砖





专砖"讬





	讚讻转讬讘 讘诪讚讘专. 讜砖诇讞 讗转 讛砖注讬专 讘诪讚讘专 (讜讬拽专讗 讟讝) 讜拽专讗 讬转讬专讗 讛讜讗 诇诪讚专砖 砖讬讛讗 讛驻拽专 讻诪讚讘专: 讙讝讬专讛. 诇砖讜谉 讞讜诪专 讜讗讬住讜专: 讛诪讚讘专讛 讛诪讚讘专讛 讘诪讚讘专. 砖诇砖 诪拽专讗讜转 讘注谞讬谉 诇砖诇讞 讗讜转讜 诇注讝讗讝诇 讛诪讚讘专讛 讜砖诇讞 讘讬讚 讗讬砖 注转讬 讛诪讚讘专讛 讜砖诇讞 讗转 讛砖注讬专 讘诪讚讘专: 讞转讜讻讛. 爪讜拽 讞转讜讱 讘讝拽讬驻讛 讜诇讗 诪砖讜驻注 讻诇 讻讱: 讚讘专 讛诪转讙讝专 讜讬讜专讚. 讛砖注讬专 诪转讙讝专 讘讛 讗讬讘专讬诐 讗讬讘专讬诐: 砖诪讗 转讗诪专 诪注砖讛 转讛讜 讛诐. 诪讛 讻驻专讛 讬砖 讘砖讬诇讜讞 讝讛 讜诪讛 讬砖 讘讬讚 爪讜拽 讝讛 诇讛讜注讬诇: 诇转拽诇讛. 砖讬诪爪讗诐 讗讚诐 讜讬讛谞讛 诪讛诐 砖诇讗 讬讚注 砖讛讬讜 诪谉 讛砖注讬专: 砖讬讛讗 注讝 讜拽砖讛. 讗诇 诇砖讜谉 拽砖讛: 讜诪谞讬讬谉 砖讘爪讜拽. 讛专 讝拽讜祝: 讙讝讬专讛. 讞转讜讻讛: 注讜讝讗 讜注讝讗诇. 诪诇讗讻讬 讞讘诇讛 砖讬专讚讜 诇讗专抓 讘讬诪讬 谞注诪讛 讗讞讜转 转讜讘诇 拽讬谉 讜注诇讬讛诐 谞讗诪专 讜讬专讗讜 讘谞讬 讛讗诇讛讬诐 讗转 讘谞讜转 讛讗讚诐 (讘专讗砖讬转 讜) 讻诇讜诪专 注诇 讛注专讬讜转 诪讻驻专: 诪砖驻讟讬. 诪砖诪注 讚讘专讬诐 讛诪讬讜砖专讬诐 讜讛讚讬谉 谞讜转谉 诇注砖讜转讜: 讞讜拽. 诪砖诪注 砖讗讬谞讜 讗诇讗 讙讝讬专转 诪诇讱 讻诪讜 讜讬砖讬诪讛 诇讞拽 (砖诪讜讗诇 讗 诇) 讜讬砖诐 讗讜转讛 讬讜住祝 诇讞讜拽 (讘专讗砖讬转 诪讝): 讛砖讟谉. 讬爪专 讛专注 诪砖讬讘 注诇讬讛谉 转砖讜讘讛 诇讛讟注讜转 讗转 讬砖专讗诇 讜诇讜诪专 砖讛转讜专讛 讗讬谞讛 讗诪转 讻讬 诪讛 转讜注诇转 讘讻诇 讗诇讜 诇讻讱 谞讻转讘 讘讛谉 讞讜拽 讗谞讬 讛' 讙讝专转讬 注诇讬讻诐: 转诇诪讜讚 诇讜诪专 讗谞讬 讛'. 讗讞讜拽讜转讬 拽讗讬 讚诪讬谞讬讬讛讜 住诇讬拽 讗转 讞讜拽讜转讬 转砖诪专讜 讗谞讬 讛' 讞拽拽转讬诐 讙讝专转讬诐: 讛砖讜诇讞 讗转 讛诪砖诇讞. 讛诪诇讜讬诐 讗讜转讜 诪讬专讜砖诇讬诐: 转''诇 讜讛诪砖诇讞. 诪砖诪注 砖砖讬诇讞讜 讻讘专 诇爪讚 讛诪讚讘专: 讝讜专拽讜 讘讘转 专讗砖. 拽住讘专 讚讞讬驻转讜 讜讝专讬拽转讜 讛讬讗 砖讬诇讜讞讜: 诪转谞讬' 讘讗 诇讜 讗爪诇 驻专 讜讻讜'. 讞讝专 诇讜 讛转谞讗 诇住讚专讜 讛专讗砖讜谉 砖讛讜讗 诪住讚专 注讘讜讚转 讻''讙 讜拽转谞讬 讘讗 诇讜 讻讛谉 讙讚讜诇 讗爪诇 驻专 讜砖注讬专 讛注讜诪讚讬诐 诇讬砖专祝 讗讞专 砖诪住专 讗转 讛诪砖转诇讞 诇诪讬 砖讛讜讗 诪讜诇讬讻讜 讘讗 诇讜 讗爪诇诐 讜拽专注诐 讜讛讜爪讬讗 讛讗讬诪讜专讬谉: 讜谞转谞诐 讘诪讙住. 讘拽注专讛 砖诇 讻诇讬 砖专转 讜讛拽讟讬专谉 讻讚讻转讬讘 (讜讬拽专讗 讟讝) 讜讗转 讞诇讘 讛讞讟讗转 讬拽讟讬专 讛诪讝讘讞讛 讜讘讙诪专讗 驻专讬讱 讛讗 讗讻转讬 诇讗 讞讝讬 诇讛拽讟讬专谉: 拽诇注谉 讘诪拽诇注讜转. 讻诪讬谉 拽诇讬注讛 讗专讘注讛 讘谞讬 讗讚诐 谞讜砖讗讬谉 砖谞讬 诪讜讟讜转 砖谞讬诐 诇驻谞讬诐 砖谞讬诐 诇讗讞讜专 讜诪讛诇讻讬诐 诪讜讟 讗爪诇 诪讜讟 讜讛驻专 讜讛砖注讬专 谞转讜谞讬诐 注诇讬讛谉 诪讜专讻讘讬谉 讝讛 注诇 讝讛 讜讻讜驻驻谉 讝讛 转讞转 讝讛 讻诪讬谉 拽诇讬注讛 讜砖诇讬诪讬谉 讛谉 讗诇讗 砖谞拽专注 讻专讬住谉 诇讛讜爪讬讗 讗讬诪讜专讬讛谉 讻讚转谞讬讗 讘讙诪专讗 砖诪讜爪讬讗谉 砖诇诪讬诐: 讜讛讜爪讬讗谉 诇讘讬转 讛砖专讬驻讛. 讞讜抓 诇讬专讜砖诇讬诐: 诪讗讬诪转讬 诪讟诪讗讬诐 讘讙讚讬诐. 讛注住讜拽讬谉 讘讛谉 讻讚讻转讬讘 讜讛砖讜专祝 讗讜转诐 讬讻讘住 讘讙讚讬讜 (砖诐): 诪砖讬爪讗讜 讞讜抓 诇讞讜诪转 讛注讝专讛. 讘讙诪专讗 诪驻专砖 讟注诪讗: 讙诪' 讛''讙 讜讛拽讟讬专谉 住''讚 讗诇讗 讗讬诪讗 诇讛拽讟讬专谉 讜诇讗 讙专住 讘诪讙住 诪拽讟讬专 诇讛讜 讜讙讬专住讗 诪砖讜讘砖转 讛讬讗 讻讗谉 讜讘诪住讻转 驻住讞讬诐 (讚祝 住讛:) 讜讘诪住讻转 住讜讟讛 (讚祝 讟讜.) 讚砖驻讬专 讛讜讛 砖讬讬讱 诇诪讬转谞讬 诇转谞讗 讜讛拽讟讬专谉 讘诪讙住 讚讘诪讙住 诪注诇讛 讗讜转谉 诇诪讝讘讞 讚讚讻讜讜转讬讛 转谞讬谞谉 讟讜讘讗 诪注诇讜 讜诪拽讟讬专讜 讘讻诇讬 砖专转 (住讜讟讛 讚祝 讬讚:) 诪注诇讜 讜诪拽讟讬专讜 讘讛诪讬讬谞讜 讗诇讗 讛讻讬 拽砖讬讗 诇讬讛 讜讛拽讟讬专谉 住''讚 讜讻讬 注讻砖讬讜 讛讜讗 诪拽讟讬专谉 讜讛诇讗 注讜讚谞讜 诇讘讜砖 讘讙讚讬 诇讘谉 讜注讚讬讬谉 注诇讬讜 诇拽专讜转 讛驻专砖讛 讘讘讙讚讬诐 讛诇诇讜 讜讗讞''讻 讬讟讘讜诇 讜讬诇讘砖 讘讙讚讬 讝讛讘 诇讗讬诇讜 讜讗讬诇 讛注诐 讜讬讟讘讜诇 砖谞讬讛 诇讛讜爪讬讗 讻祝 讜诪讞转讛 讜讬讟讘讜诇 砖诇讬砖讬转 诇诪讜住驻讬谉 讜讗诪讜专讬 讞讟讗转 讛诇诇讜 讜转诪讬讚 砖诇 讘讬谉 讛注专讘讬诐 讻讚拽转谞讬 讘驻专拽讬谉 讚诇拽诪谉 讗诇讗 讗讬诪讗 诇讛拽讟讬专谉 谞转谞谉 诇诪讙住 诇讛拽讟讬专谉 讘讜 诇诪讝讘讞 讻砖讬讙讬注 讝诪谞谉: 诇讗 讛讬讛 诪谞转讞谉. 讛砖讜专驻谉 讻谞讬转讜讞 讘砖专 注讜诇讛 砖讛讜讗 诪讜驻砖讟 诪谉 讛注讜专 拽讜讚诐 谞讬转讜讞 讻讚讻转讬讘 讜讛驻砖讬讟 讜谞转讞 (讜讬拽专讗 讗) 讗诇讗 注讜专 注诇 讙讘讬 讘砖专 讜讗讬谞讜 诪驻砖讬讟谉: 谞讗诪专 讻讗谉. 讘驻专 讜砖注讬专 讗转 注讜专讜转诐 讜讗转 讘砖专诐 讜讗转 驻专砖诐: 讜谞讗诪专. 讘驻专 讻讛谉 诪砖讬讞 注讜专 讜讘砖专 讜驻专砖 讜讗转 注讜专 讛驻专 讜讗转 讻诇 讘砖专讜 注诇 专讗砖讜 讜注诇 讻专注讬讜 讜拽专讘讜 讜驻专砖讜 (讜讬拽专讗 讚):





转讜住驻讜转





	讗讟讜 讘诪讙住 诪拽讟讬专 诇讬讛. 讻讱 讛讬讛 讻转讜讘 讘住驻专讬诐 讻讗谉 讜讘住''驻 转诪讬讚 谞砖讞讟 (驻住讞讬住讚祝 住讛:) 讜专砖''讬 诪讞拽讜 诇驻讬 砖讛讬讛 拽砖讛 诇讜 讚讘讻诪讛 讚讜讻转讬 讘诪谞讞讜转 拽转谞讬 诪注诇讛 讜诪拽讟讬专讛 讘讻诇讬 砖专转 讜诇讗 驻专讬讱 讛讻讬 讗讟讜 讘讻诇讬 砖专转 诪拽讟讬专 诇讬讛 讜讙专住 专砖''讬 讜讛拽讟讬专讜 住''讚 讜讻讬 讛讬讛 讬讻讜诇 诇讛拽讟讬专讜 诪讬讚 讜讛诇讗 讛讬讛 诇讘讜砖 注讚讬讬谉 讘讙讚讬 诇讘谉 讜讛拽讟专讛 讛讜讗 讘讘讙讚讬 讝讛讘 诪讘讞讜抓 讜诪砖谞讬 谞转谞讜 讘诪讙住 诇讛拽讟讬专讜 诇讻砖讬讙讬注 讝诪谞讜 讜讘驻' 转诪讬讚 谞砖讞讟 (讙讝''砖) 诪驻专砖 讛拽讟讬专讜 住''讚 讗讟讜 讛讜讗 讙讜驻讬讛 诪拽讟讬专 诇讬讛 讜讛讗 讘讝专 拽讬讬诪讬谞谉 讚诇注讬诇 诪讬谞讬讛 讗讬讬专讬 讘讛驻砖讟讛 讚讻砖讬专讛 讘讝专 讜诪砖谞讬 谞转谞讜 讘诪讙住 诇讛拽讟讬专 注诇 讬讚讬 讻讛谉 讜专''转 讗讜诪专 讚讗讬谉 爪专讬讱 诇讛讙讬讛 讛住驻专讬诐 讜讛讗 讚诇讗 驻专讬讱 讛讻讬 讙讘讬 诪谞讞讛 讘讻诇讬 砖专转 住''讚 砖讗谞讬 讛转诐 讻讬讜谉 讚诪谞讞讛 讘注讬讗 拽讬讚讜砖 讻诇讬 讗讙讘 讚诪拽讚砖 讘讻诇讬 砖专转 诪注诇讛 诇诪讝讘讞 讘讻诇讬 砖专转 砖讛讬讗 谞转讜谞讛 讘讜 诇讛拽讟讬专讛 讗讘诇 讛讻讗 讜讘驻专拽 转诪讬讚 谞砖讞讟 驻专讬讱 砖驻讬专 讘诪讙住 住''讚 讜讻讬 讞讜讘讛 讛讜讗 砖讬讛讬讛 讘讻诇讬 砖专转 讻诇诇 讜讛拽砖讛 讛''专 砖诪讜讗诇 诪讜专讚讜谉 讚讘驻专拽 砖谞讬 讚住讜讟讛 (讚祝 讟讜.) 讚驻专讬讱 讛讻讬 讙讘讬 诪谞讞讛 讚拽转谞讬 诪注诇讛 讜诪拽讟讬专讛 讘讻诇讬 砖专转 讜诪拽讟讬专 诇讛 讜诪砖谞讬 讗讬诪讗 诇讛拽讟讬专讛 讜诪注转讛 讗讬谉 爪专讬讱 诇诪讞讜拽 讛住驻专讬诐 讚讗讬讻讗 诇诪讬诪专 讻讬讜谉 讚驻专讬讱 诇讛 讞讚讗 讝讬诪谞讗 讘住讜讟讛 讙讘讬 诪谞讞讛 讜砖谞讬 诇讛 诇讗 讞砖 诇讛拽砖讜转 讘诪谞讞讛 讝讬诪谞讗. 讗讞专讬转讬 讗注''讙 讚讘讝讘讞 驻专讬讱 诇讛 讘转诪讬讚 谞砖讞讟 (驻住讞讬诐 讚祝 住讛:) 讜讛讚专 驻专讬讱 诇讛 讛讻讗 讛转诐 讻讘砖讬诐 讜讛讻讗 驻专讬诐 讗讘诇 讙讘讬 诪谞讞讜转 砖诐 诪谞讞讛 讗讞转 讛讬讗 讜诇住驻专讬诐 讚讙专住讬谞谉 讘住讜讟讛 讘讘专讬讬转讗 诪注诇谉 讜诪拽讟讬专谉 讘讻诇讬 砖专转 讜诪讜诇讞讜 讜谞讜转谞讜 注诇 讙讘讬 讛讗砖讬诐 谞讬讞讗 (诇驻专''转) 讚讛讻讬 驻专讬讱 诪拽讟讬专讜 讘讻诇讬 砖专转 住''讚 驻讬专讜砖 讜讻讬 讻诪讜 砖讛讬讗 讘讻诇讬 砖专转 讘诇讗 诪诇讬讞讛 诪拽讟讬专讜 讜诪砖谞讬 讗讬诪讗 诇讛拽讟讬专讜 驻讬专讜砖 诇讗讞专 诪诇讬讞讛 讜诇讬 谞专讗讛 讚讙专住讬' 砖驻讬专 讘诪讙住 住''讚 讜驻专讬讱 讜讻讬 讞讜讘讛 讛讜讗 砖讬讜诇讬讻谞讜 讘诪讙住 诇诪讝讘讞 谞讛讬 谞诪讬 讚讻砖拽专注谉 讜讛讜爪讬讗 讗讬诪讜专讬讛谉 谞讜转谞讜 讘诪讙住 讜诇讗 注诇 讙讘讬 专爪驻讛 砖诇讗 讬讛讜 拽讚砖讬 砖诪讬诐 诪讜讟诇讬诐 讻谞讘诇讛 诪''诪 讻砖诪注诇谉 诇诪讝讘讞 讬讻讜诇 诇讛注诇讜转谉 讘讬讚讬讜 讜诪讚拽转谞讬 诇讬讛 讙讘讬 住讚专 讬讜诐 讛讻驻讜专讬诐 诪砖诪注 讚讻讱 讛讜讗 讛住讚专 讜讘注谞讬谉 讗讞专 讗讬谉 诇注砖讜转 讜诇讛讻讬 驻专讬讱 讜讻讬 讞讜讘讛 讛讜讗 诇注砖讜转 讻谉 诇讛注诇讜转诐 讘诪讙住 讜讘驻专拽 转诪讬讚 谞砖讞讟 谞诪讬 讚拽转谞讬 讻诇 住讚专 讛驻住讞 砖讞讬讟转讜 讜拽讘诇转 讚诪讜 讜讛讜诇讻转讜 讜讝专讬拽转讜 讜讛驻砖讬讟讜 讜讛拽讟专转讜 诇讛讻讬 诪转诪讛 诪讚拽转谞讬 讛讻讬 讙讘讬 住讚专 讛驻住讞 讗诇诪讗 讚讞讜讘讛 讛讜讗 诇讛拽讟讬专讜 讘诪讙住 讜讻谉 讘驻专拽 讘' 讚住讜讟讛 讚拽转谞讬 住讚专 诪谞讞讜转 讻讬爪讚 讗讚诐 诪讘讬讗 诪谞讞转讜 诪转讜讱 讘讬转讜 讜讻诇 住讚专 讛诪谞讞讛 拽转谞讬 注讚 诪注诇讛 讜诪拽讟讬专讛 讘讻诇讬 砖专转 诇讛讻讬 驻专讬讱 诪讚拽转谞讬 讛讻讬 讙讘讬 住讚专 诪谞讞讛 讗诇诪讗 讞讜讘讛 讛讬讗 讗讘诇 讘砖讗专 讚讜讻转讬 诇讗 驻专讬讱 讛讻讬:





专讘讬谞讜 讞谞谞讗诇

讜诇讗 讛讬讛 诪讙讬注 诇诪讞爪讬转 讛讛专 注讚 砖谞注砖讛 讗讘专讬诐 讗讘专讬诐 讗讜转谉 讗讘专讬谉 专讘 讜砖诪讜讗诇 讞讚 讗诪专 诪讜转专讬诐 讘讛谞讗讛 讛谉 讻诇讜诪专 诇讛讗讻讬诇谉 诇讘讛诪讜转. 讜讞讚 讗诪专 讗住讜专讬谉 讜讗住讬拽谞讗 讗诪专 专讘讗 诪住转讘专讗 讻诪"讚 诪讜转专讬谉 讚诇讗 讗诪专讛 转讜专讛 砖诇讞 诇转拽诇讛. 讻诇讜诪专 讚讘专 砖讬讘讗 讘讜 诇讬讚讬 转拽诇讛:
转"专 注讝讗讝诇 诪拽讜诐 注讝 讜拽砖讛 讻讚讻转讬讘 讜讗转 讗讬诇讬 讛讗专抓 诇拽讞. 讬讻讜诇 讘讬讬砖讜讘 转"诇 讛诪讚讘专讛 [讜诪谞讬谉 砖讘爪讜拽 转"诇] 讗诇 讗专抓 讙讝专讛 砖诪转讙讝专 讜讬讜专讚. 



砖诪讗 转讗诪专 诪注砖讛 转讜讛讜 讛诐 转"诇 讙讝专讛. 讗谞讬 讛' 讙讝专转讬 讜讗讬谉 专砖讜转 诇讛专讛专 讘讬:




转"专 讗转 诪砖驻讟讬 转注砖讜. 讚讘专讬诐 砖讗讬诇讜 诇讗 谞讻转讘讜 讚讬谉 砖讬讻转讘讜 讜讗诇讜 讛谉 注"讝 讜讙"注 讜砖"讚 讜讙讝诇 讜讘专讻转 讛砖诐. 



讜讗转 讞拽讜转讬 转砖诪专讜. 讚讘专讬诐 砖讬爪讛"专 诪拽讟专讙 注诇讬讛谉 讜讗讜诪讜转 讛注讜诇诐 诪砖讬讘讬谉 注诇讬讛谉. 讜讗诇讜 讛谉 讗讻讬诇转 讞讝讬专 讜诇讘讬砖转 砖注讟谞讝 讜专讜拽 讬讘诪讛 讜砖讬注专 谞讝讬专 讜爪驻讜专讬 诪爪讜专注 讜砖注讬专 讛诪砖转诇讞 讜讛专讘注转 讻诇讗讬诐 讜砖讜专 讛谞住拽诇 讜驻讟专 讞诪讜专 讜注讙诇讛 注专讜驻讛 讜讘砖专 讘讞诇讘 讜砖诪讗 转讗诪专 诪注砖讛 转讜讛讜 讛诪讛 讗谞讬 讛' 讞拽拽转讬诐 讙讝讬专讛 [讛讬讗] 讜讗讬谉 诇讱 专砖讜转 诇讛专讛专 讘讛谉. 



诪讗讬诪转讬 诪讟诪讗讬谉 讘讙讚讬诐 讻讜' 转"专 讛诪砖诇讞 讛砖注讬专 诪讟诪讗 讘讙讚讬诐 讜诇讗 讛诪砖诇讞 讗转 讛诪砖诇讞 讜讻讜'. 



注讚 专' 砖诪注讜谉 讗讜诪专 诪砖注转 讚讞讬讬转讜 讝讜专拽讜 讘讘转 专讗砖 诇注讝讗讝诇 讬讻讘住 讘讙讚讬讜. 



讘讗 诇讜 讗爪诇 讛驻专 讜讗爪诇 讛砖注讬专 拽专注谉 讻讜'. 诪讙住 拽注专讛 讻讚诪转专讙诪讬谞谉 拽注专转 讻住祝 诪讙讬住讟讗 讚讻住祝. 谞转谉 讗转 讛讗讬诪讜专讬谉 讜讛谉 讛讞诇讘讬谉 讘诪讙住 讻讚讬 诇注诇讜转谉 注"讙 讛诪讝讘讞 诇讛拽讟讬专谉.





专讬讟讘"讗

诪讚讘专 诪讚讘专讛 讛诪讚讘专讛. 驻专砖状讬 讝状诇 砖诇砖 诪拽专讗讜转 讘注谞讬谉 讗讞讚 讜砖诇讞 讗转 讛砖注讬专 讘诪讚讘专 诇砖诇讞 讗讜转讜 诇注讝讗讝诇 讛诪讚讘专讛 讘讬讚 讗讬砖 注转讬 讛诪讚讘专讛. 讜讗讬谞讜 谞讻讜谉 砖讗讬谉 诇砖讜谉 讛讙诪专讗 讛讜诇诐 驻讬壮 讝讛 讗诇讗 讻讜诇讬讛 诪讞讚 拽专讗 讚专讬砖 诪讚讬讻讜诇 诇诪讻转讘 诪讚讘专 讜讻转讘 诪讚讘专讛 讜讻转讘 谞诪讬 讛诪讚讘专讛 讚讗诇讜 讗讬讚讱 讞讚 讗讬爪讟专讬讱 诇讙讜驻讬讛 讜讞讚 砖讬讛讗 讛诪砖诇讞讜 诪讝讜诪谉 诇讻讱 讗讬砖 砖讚讛 专讙讬诇 讘诪讚讘专讜转 讜讻谉 讛讜讗 讘诪讚专砖:



注诇 诪注砖讛 注讝讛 讜注讝讗诇. 驻专砖状讬 讝状诇 砖谞讬 诪诇讗讻讬 讞讘诇讛 砖讬专讚讜 诇讗专抓 讘讬诪讬 谞注诪讛 讗讞讜转 转讜讘诇 拽讬谉 讜注诇讬讛诐 谞讗诪专 讜讬专讗讜 讘谞讬 讛讗诇拽讬诐 讗转 讘谞讜转 讛讗讚诐 注状讻. 讜诇讝讛 专诪讝 讛专诪讘状谉 讝状诇 讘驻讬壮 讛转讜专讛 砖诇讜 讘诪讛 砖讻转讘 讛谞驻讬诇讬诐 讛讬讜 讘讗专抓 砖讗诪专 讝状诇 砖讛注谞讬谉 讛讛讜讗 诪转驻专砖 讘诪住讻转 讬讜诪讗:



讜讗讬谉 讛砖讜诇讞 讗转 讛诪砖诇讞 讟注讜谉 讻讘讜住 讘讙讚讬诐. 驻讬壮 砖讛诪讜住专讜 诇诪砖诇讞讜 讗讬谞讜 讟注讜谉 讻讘讜住 讘讙讚讬诐:



讗诪专 专讘讬 讬讜讞谞谉 讻诪讬谉 拽诇讬注讛. 驻讬壮 讛专讘 讘注诇 讛注专讜讱 讝状诇 讛讬讛 转讜诇谉 讘诪拽诇讜转 讻诪讬谉 拽诇注 诪诇砖讜谉 讻祝 讛拽诇注:





讛诪讗讬专讬

砖诇讜讞 讛砖注讬专 讗注"驻 砖讛讜讗 谞专讗讛 讻讚讘专 砖讗讬谉 讘讜 讟注诐 讗讬谉 诇讗讚诐 诇讛专讛专 注诇讬讜 讜诇讞砖讜讚 注诇讬讜 讜注诇 讻讬讜爪讗 讘讜 砖讛诐 讚讘专讬 转讜讛讜 砖讛讻诇 讛注专讛 谞讻讘讚转 诇诪讘讬谞讬诐 讻诪讜 砖专诪讝谞讜 讘讬诇讚讜转讬谞讜 讘讞讬讘讜专 讛转砖讜讘讛 讘讛诇讻讜转 讬讜诐 讛讻驻专讬诐 砖讘讜 讜注诇 讝讜 讗诪专讜 讗转 诪砖驻讟讬 转注砖讜 讚讘专讬诐 砖讗诇诪诇讗 谞讻转讘讜 讚讬谉 讛讜讗 砖讬讻转讘讜 讻讙讜谉 注"讝 讜讙讝诇 讜注专讬讜转 讜砖驻讬讻讜转 讚诪讬诐 讜讘专讻转 讛砖诐 讜讻讬讜爪讗 讘讗诇讜 讜讗转 讞讜拽讜转讬 转砖诪专讜 讚讘专讬诐 砖讛砖讟谉 诪拽讟专讙 注诇讬讛诐 讜讗讜诪讜转 讛注讜诇诐 诪砖讬讘讬谉 注诇讬讛谉 讻讙讜谉 讗讻讬诇转 讞讝讬专 讜诇讘讬砖转 砖注讟谞讝 讜讞诇讬爪转 讬讘诪讛 讜讟讛专转 诪爪讜专注 讜砖注讬专 讛诪砖转诇讞 砖诪讗 转讗诪专 诪注砖讛 转讜讛讜 讛谉 转诇诪讜讚 诇讜诪专 讗谞讬 讚' 讗谞讬 讙讝专转讬 讜讗讬谉 诇讱 专砖讜转 诇讛专讛专 注诇讬讛谉:





转讜住驻讜转 讬砖谞讬诐

诪讗谉 讚讗诪专 诪讜转专讬谉 讚讻转讬讘 讘诪讚讘专. 讜讗注"驻 讚诪注讙诇讛 讜转专讜诪转 讛讚砖谉 诇讗 讬诇驻讬' 诇讛讜 讚讛讜讛 砖谞讬 讻转讜讘讬诐 讛讘讗讬诐 讻讗讞讚 诪"诪 讗讬爪讟专讬讱 诇讬讛 讘诪讚讘专 讚诇讗 转讬诇祝讘)讬"讙 讻诪"讚. 诇讗住讜专 诪砖讜诐 讙讝讬专讛 (砖讜讛) 砖诪讗 讜诇诪"讚 讗住讜专讬谉 讛讜讬 诪爪讬 诇诪讬诪专 诇注讬诇 讚讛讜讛 砖诇砖讛 讻转讜讘讬诐 讗诇讗 讚讛讬讛 诪爪讬 诇诪讬驻专讱 讛谞讬讞讗 诇诪"讚 讻讜' 讻讚驻专讬讱 讘诪注讬诇讛 驻' 讜诇讚 讞讟讗转 (讚祝 讬讗:) 讻讚驻专讬砖讬转 诇注讬诇:





讗讻讬诇转 讞讝讬专 讜诇讘讬砖转 砖注讟谞讝 讻讜'. 讜讻谉 讬砖 讛专讘讛 讗驻专 驻专讛 讜讻讬住讜讬 讛讚诐 讜讻讬讜爪讗 讘讛谉:





讛拽讟讬专谉 住"讚 讗讟讜 讘诪讙住 诪拽讟专 诇讛讜. 讜诪讞拽讜 专砖"讬 讻讗谉 讜讘驻住讞讬诐 驻专拽 转诪讬讚 谞砖讞讟 (讚祝 住讛:) 讜讘驻' 砖谞讬 讚住讜讟讛 (讚祝 讟讜.) 讙讘讬 诪谞讞讛 诪砖讜诐 讚拽砖讬讗 诇讬讛 讚讚讻讜讜转讛 转谞讬谞谉 讟讜讘讗 讘诪谞讞讜转 诪注诇讛讜 讜诪拽讟讬专讜 讘讻诇讬 砖专转 诪注诇讛讜 讜诪拽讟讬专讜 讘讛诪讬讬谞讜 讜讛讻讬 驻专讬讱 讛讻讗 讜讛拽讟讬专讜 住"讚 讜讻讬 讛讜讗 诪拽讟讬专谉 注讻砖讬讜 讜讛诇讗 注讜讚谞讜 诇讘讜砖 讘讙讚讬 诇讘谉 讜注诇讬讜 注讜讚 诇拽专讜转 讛驻专砖讛 讜讗讞"讻 讬讟讘讜诇 讜讬诇讘讜砖 讘讙讚讬 讝讛讘 诇讗讬诇讜 讜讗讬诇 讛注诐 讜讗讞"讻 讬讟讘讜诇 诇讛讜爪讬讗 讻祝 讜诪讞转讛 讜讬讟讘讜诇 砖诇讬砖讬转 诇诪讜住驻讬谉 讜讗讬诪讜专讬 讞讟讗转 讛诇诇讜 讻讚讗诪专讬谞谉 讘驻讬专拽讬谉 讚诇拽诪谉 讜讘转诪讬讚 谞砖讞讟 谞诪讬 驻专讬讱 讛拽讟讬专谉 住"讚 讜讛诇讗 讘讛驻砖讟 讜谞讬转讜讞 拽讗讬 讜讛谉 讻砖专讬谉 讘讝专 讜讛讜讗 诇讗 诪拽讟专 诇讛讜 讜专讘讬谞讜 讬注拽讘 讛讬讛 专讜爪讛 诇驻专砖 讛讻讗 讜讘驻住讞讬诐 讚讙专住 诇讬讛 讜讛"拽 讗讟讜 讘诪讙住 诪拽讟讬专 诇讛讜 讚注诇 讻专讞讬谉 诇讗 讛讬讛 谞讜转谞谉 讘诪讙住 讻讚讬 诇拽讚砖谉 讘讛 讻讬 讛砖讞讬讟讛 诪拽讚砖转谉 讜诇讗 讚诪讬 诇讻诇讬 砖专转 讚诪谞讞讜转 讚讻诇讬 砖专转 诪拽讚砖诐 讜诪讬讛讜 讛讛讬讗 讚住讜讟讛 讗讬谉 诇讬讬砖讘 诇驻讬 讚讘专讬讜 讚驻专讬讱 诇讬讛 讙讘讬 诪谞讞讛 注诇 讻谉 谞专讗讛 诇专讘讬 讚讜讚讗讬 讛讻讬 谞诪讬 讛讜讬 诪爪讬 诇讗拽砖讜讬讬 讘诪谞讞讛 讘讻诇 诪拽讜诐 砖讛讜讗 讗诇讗 讗讞专 砖讛拽砖讛 讘住讜讟讛 讗讬谉 诇讜 诇讞讝讜专 诇讛拽砖讜转 讘讻诇 诪拽讜诐 讜诇住驻专讬诐 讚讙专住讬谞谉 讘住讜讟讛 诪注诇讛讜 讜诪拽讟讬专讜 讘讻诇讬 砖专转 讜诪讜诇讞讜 讜谞讜转谞讜 注诇 讙讘讬 讛讗砖讬诐讙)讬砖 诇驻专砖 讚驻专讬讱. 讜驻专讬讱 讜讻讬 诇驻谞讬 讛诪诇讬讞讛 诪拽讟讬专讜 讜讝讛 讛讬讛 谞讬讞讗 诇驻讬 砖讬讟转 专砖"讬 讗讘诇 讬砖 住驻专讬诐 讚诇讗 讙专住讬谞谉 讛讻讬. 诪"专. 讜拽砖讛 诇驻讬 驻讬专讜砖 专讘讬 讚讛讻讗 讜讘驻住讞讬诐 诇诪讛 讛拽砖讛 讗讜转讜 讻讬讜谉 砖讛拽砖讛 讻谉 讜驻讬专砖 讘诪拽讜诐 讗讞讚 讜谞专讗讛 诇讬 讚诇讗 拽砖讬讗 诪讬讚讬 讜砖驻讬专 讙专住讬' 诇讬讛 讚讘讻诇 讚讜讻转讗 诇讗 驻专讬讱 讛讻讬 讗诇讗 讘诪拽讜诐 砖砖讜谞讛 讛住讚专 讻讙讜谉 讛讻讗 砖砖讜谞讛 讻诇 住讚专 讬讜诐 讛讻驻讜专讬诐 讜讗讬谞讜 诪讞住专 讻诇讜诐 诪砖诪注 砖讻讱 讛讬讛 讛住讚专 砖谞讜转谞谉 讘诪讙住 讜诪拽讟讬专谉 讜讻谉 讘驻住讞讬诐 砖砖讜谞讛 砖诐 讻诇 讛住讚专 砖诇 驻住讞讬诐 讻诪讜 砖讛讬讛 拽专讘 讗"讻 诪砖诪注 砖讻讱 讛讜讗 讛讬讛 讛住讚专 砖谞讜转谞谉 讘诪讙住 讜讛拽讟讬专谉 砖诐 讜讻谉 讛讛讬讗 讚住讜讟讛 讚拽讞砖讬讘 讛转诐 讘驻专拽 砖谞讬 (讚祝 讬讚:) 住讚专 诪谞讞讛 [讻讬爪讚] 讗讚诐 诪讘讬讗 诪转讜讱 讘讬转讜 讻讜' 讜诇讻讱 住讘讜专 讚讻讱 讛讜讗 讛讚讬谉 讜讛住讚专 砖诪拽讟讬专谉 讘讻诇讬 砖专转 讗讘诇 讘讛谞讬 讚诪谞讞讜转 [讗讬谉 砖讜谞讛 讛住讚专 讜诇讻讱] 讬讚注 砖讛讜讗 专讜爪讛 诇讜诪专 砖诪注诇讛讜 讘讛诪讬讬谞讜 讗讜 讘诪拽讬讚讛 砖诇 讞专住 讜讛拽讟讬专讜 注诇 讙讘讬 讛诪讝讘讞. 讻谉 谞专讗讛 注讬拽专:





讗诇讗 讗讬诪讗 诇讛拽讟讬专谉. 讜讗讬谉 诪拽讟讬专谉 注讻砖讬讜 注讚 砖讛讜讗 诪拽专讬讘 诪讜住驻讬谉 讻讚驻讬专砖"讬 注诇 讻谉 讛讙讬讛 专"转 讘住讬讚讜专 讗转讛 讻讜谞谞转 拽专注谉 讜讛讜爪讬讗 讞诇讘诐 讜讛拽讟讬专 讚讙专住 诇讛拽讟讬专 诇驻讬 砖注转讛 诇讗 讛讬讛 诪拽讟讬专谉 注讚 讗讞专 拽专讬讗转 讛驻专砖讛 讜讛拽专讘转 讗讬诇讜 讜讗讬诇 讛注诐 讜砖诪讗 诇砖讜谉 讛诪砖谞讛 转驻住 诇讜 讛驻讬讬讟 讻讱:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诇转拽诇讛 砖讬诪爪讗诐 讗讚诐 讜讬讛谞讛 诪讛诐 讻讜' 讻爪"诇:


转讜住' 讘讚"讛 讗讟讜 讘诪讙住 讻讜' 注"讙 讛讗讬砖讬诐 谞讬讞讗 诇驻专砖"讬 讚讛"驻 讻讜' 讻爪"诇 诪转讜住' 讚驻专拽 转诪讬讚 谞砖讞讟 注"砖 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 讗谞讬  讛' 讙讝专转讬讜 讻讜'. 讘讝讜 讛驻专砖讛 讘诪注砖讛 讬讜讛"讻 诇讗 讻转讬讘 讗谞讬 讛' 讗讘诇 住诪讱 讗驻专砖讛 讚讗讞专讬讛 讚讻转讬讘 讘讛 讜砖诪专转诐 讗转 讞拽讜转讬 讜讙讜' 讗谞讬 讛' 讜讙讜' 讜诪砖诪注 诇讬讛 讚拽讗讬 谞诪讬 讗诪注砖讛 讬讜讛"讻 讚讻转讬讘 讘讬讛 谞诪讬 讞拽讛 讜讛讬转讛 诇讻诐 诇讞拽转 注讜诇诐 讜讙讜': 


注讝  讜拽砖讛 讻讜'. 讜讬讛讬讛 注讝讗讝诇 讘' 诪诇讜转 注讝 讗讝诇 诪诇砖讜谉 转专讙讜诐 讜讬诇讱 讜讗讝诇 讚讛讬讬谞讜 砖讬讜诇讬讱 讛砖注讬专 诇诪拽讜诐 注讝 讜拽砖讛 讗讘诇 诪讘专讬讬转讗 讚诇拽诪谉 砖讗诪专 注讝讗讝诇 拽砖讛 砖讘讛专讬诐 讜讻谉 讛讜讗 讗讜诪专 讜讗转 讗讬诇讬 讛讗专抓 讜讙讜' 谞专讗讛 讻诪"砖 讛专讗"诐 讘砖诐 讛诪驻专砖讬诐 讻讬 注讝讗讝诇 讻诪讜 注讝讝 讗诇 砖讛讗' 砖讘讬谉 讝' 诇讝' 讻讗讬诇讜 讛讜讗 讘讬谉 讝' 诇诇' 讻讜' 注"砖 讜拽"诇: 


注讝讗  讜注讝讗诇 讻讜'. 驻专砖"讬 诪诇讗讻讬 讞讘诇讛 砖讬专讚讜 讻讜' 讜注诇讬讛谉 谞讗诪专 讜讬专讗讜 讘谞讬 讛讗诇讛讬诐 讗转 讘谞讜转 讜讙讜' 注"砖 讜讻讛"讙 驻专砖"讬 讘诪住' 谞讚讛 驻' 讛讗砖讛 讙讘讬 住讬讞讜谉 讜注讜讙 讗讞讬 讛讜讜 讘谞讬 砖诪讞讝讗讬 讻讜' 讜拽专讗 谞拽讟 讛谞讬 砖讗驻砖专 砖讛诐 讛讬讜 注讬拽专: 


讚讬谉  讛讜讗 砖讬讻转讘讜 讻讜'. 专"诇 砖讗讬诇讜 诇讗 谞讻转讘 诇讬砖专讗诇 讘谞转讬谞转 讛转讜专讛 讚讬谉 讛讜讗 砖讬讻转讘讜 诇驻讬 砖讛诐 诪爪讜转 讘谞讬 谞讞 讜讗诇讜 讛谉 注"讝 讻讜'. 讗讘诇 讗转 讞拽讜转讬 转砖诪专讜 讙诐 讗讞专 砖谞讻转讘讜 讛砖讟谉 讜讗讜诪讜转 讛注讜诇诐 诪砖讬讘讬谉 讻讜'. 砖诇讗 谞讬转谞讜 诇讬讻转讘: 


转"诇  讗谞讬 讛' 讗谞讬 讛' 讞拽拽转讬诐. 诪诇' 讞拽讬拽讛 讜讻转讬讘讛. 讜讗诪专 


讜讗诇讜  讛谉 讗讻讬诇转 讞讝讬专 讻讜'. 讬砖 诇注讬讬谉 讘讝讛 诇诪讛 谞拽讟 讗讻讬诇转 讞讝讬专 讟驻讬 诪砖讗专 讟诪讗讬诐 讜谞专讗讛 注"驻 诪"砖 驻' 讻"讛 讻诇 讚讗住专 诇谉 专讞诪谞讗 砖专讬 诇谉 讻讜讜转讬讛 讻讜' 讗住专 诇谉 讞讝讬专 砖专讬 诇谉 诪讜讞讗 讚砖讬讘讜讟讗 讻讜' 讜讛讬讬谞讜 讚讛砖讟谉 讜注讜讘讚讬 讻讜讻讘讬诐 诪砖讬讘讬谉 注诇讬讛 讚诪讗讬讝讛 讟注诐 讗住专 诇谉 讝讛 讜砖专讬 诇谉 讚讻讜讜转讬讛 讜讻谉 诇讘讬砖转 砖注讟谞讝 讛讜讗 讗讬住讜专 讜讚讻讜讜转讬讛 转讻诇转 讘住讚讬谉 诪爪讜讛 讜讻谉 讞诇讬爪转 讬讘诪讛 讚讛讜转专讛 讗砖转 讗讞 讜诪爪讜讛 诇讬讬讘诐 讜砖讜讘 注"讬 讞诇讬爪讛 转讬讗住专 讗砖转 讗讞讬讜 讜讻讛"讙 讗讬讻讗 讘驻讬讜讟 砖诇 驻专砖转 驻专讛 诪讻诇讗讬 讘讙讚讬诐 转讻诇转 讘住讚讬谉 诪讗砖转 讗讞 讬讘讜诐 讛讗讞 讻讜' 注"砖 讜讟讛专转 诪爪讜专注 砖爪专讬讱 讘' 爪驻专讬诐 讗讞讚 诇拽专讘谉 诇讛' 讜讗' 诇砖诇讜讞 讜讻谉 砖注讬专 讛诪砖转诇讞 砖讛讬讜 砖谞讬 砖注讬专讬诐 讗讞讜讬诐 讜砖讜讬诐 讛讗' 诇讛' 讜讛砖谞讬 诇注讝讗讝诇 讜讘讝讛 讬转讬讬砖讘 讚诇讗 拽讞砖讬讘 讛讻讗 驻专讛 讗讚讜诪讛 讚讻转讬讘 讘讛 谞诪讬 讞讜拽讛 讚诇讗 讞砖讬讘 讗诇讗 讛谞讬 讚讗讬讻讗 讘讛讜 讚讻讜讜转讬讛 讜注讚"讝 讬转驻专砖讜 讛讻转讜讘讬诐 讛讻驻诇讬诐 讘注谞讬谉 讝讛 砖讗诪专 讻诪注砖讛 讗专抓 诪爪专讬诐 讗砖专 讬砖讘转诐 讜讙讜' 砖诇讗 讛讬讛 诇讻诐 诇讬砖讘 砖诐 讗诇讗 讚专讱 讙讬专讜转 讻诪"砖 讻讬 讙专 讬讛讬讛 讝专注讱 讻讜' 讜诇驻讬 砖讬砖讘转诐 砖诐 讘拽讘注 讬砖 诇讞讜砖 砖诇诪讚转诐 诪诪注砖讬讛诐 讜讻诪注砖讛 讗专抓 讻谞注谉 讗砖专 讗谞讬 诪讘讬讗 讜讙讜' 讜讬讛讬讛 诇讻诐 讬专讜砖讛 讜讬砖讬讘讛 讘讛 讜讬砖 诇讞讜砖 讙"讻 注诇 诇讬诪讜讚 诪注砖讬讛诐 讛专注讬诐 讜注"讻 讘讗 讗讝讛专讛 驻专讟讬转 砖诇讗 转注砖讜 讻谉 讜讗诪专 讗转 诪砖驻讟讬 诇驻讬 砖讬砖 诪爪讜转 诪讜砖讻诇讜转 砖讚转 讗诇讛讬诐 诪讜讘讚诇转 诪讚转 讛谞讬诪讜住讬转 讜讗诪专 讘讗讜转谉 诪讜讘讚诇讬诐 讗转 诪砖驻讟讬 转注砖讜 讜诇讗 诪砖驻讟诐 讜讗讞"讻 讗诪专 讗转 讞拽讜转讬 转砖诪讜专讜 讜讙讜' 讜讗诪专 砖讜讘 讜砖诪专转诐 讗转 讞拽讜转讬 讻驻诇 讛砖诪讬专讛 讘讛诐 砖爪专讬讻讬诐 讗讝讛专讛 讘讬讜转专 诇驻讬 砖讛砖讟谉 讜讛注讜讘讚讬 讻讜讻讘讬诐 诪砖讬讘讬谉 注诇讬讛谉 讜讗诪专 注讜讚 讜讗转 诪砖驻讟讬 砖讙诐 讚转 谞诪讜住讬转 诪住讻讬诐 讘讛 讜讛讬讬谞讜 讗砖专 讬注砖讛 讗讜转诐 讛讗讚诐 讜讞讬 讘讛诐 讻诪"砖 讻讛谉 诇讜讬 讜讬砖专讗诇 诇讗 谞讗诪专 讗诇讗 讛讗讚诐 砖讙诐 注讜讘讚讬 讻讜讻讘讬诐 讘讻诇诇 讜讗诪专 讗诐 转讗诪专 讗"讻 诇讗 转拽讘诇 讗转讛 砖讻专 注诇讬讛谉 讻诪讜 讛注讜讘讚讬 讻讜讻讘讬诐 注"讻 讗诪专 讗谞讬 讛' 谞讗诪谉 诇砖诇诐 诇讱 砖讻专 讙诐 诇讝讗转 讜讚讜"拽:





专砖"砖

专砖"讬 讚"讛 转"诇 讛诪砖诇讞. 讻爪"诇 讘诇讗 讜'. 讗讘诇 讘转讜"讻 讛讙讬专住讗 讬讻讜诇 诪砖讬爪讗 讞讜抓 诇注讝专讛 转"诇 诇注讝讗讝诇 讬讻讘住 讘讙讚讬讜 讗讬 诇注讝讗讝诇 讬讻讘住 讘讙讚讬讜 讬讻讜诇 注讚 砖讬讙讬注 诇爪讜拽 讻讜':



专砖"讬 讚"讛 讛"讙. 讚讚讻讜讜转讬讛 转谞讬谞谉 讟讜讘讗 诪注诇讜 讜诪拽讟讬专讜 讘讻"砖. 讛诪爪讬讬谉 讛专讗讛讜 诇住讜讟讛 讜讟注讛 讚讛讗 砖诐 讘讗诪转 驻专讬讱 讛讙诪专讗 讻诪讜 砖讛讘讬讗 专砖"讬 诇注讬诇 讗诇讗 讻讜讜谞转讜 诇诪谞讞讜转 (讻讜):



转讚"讛 讗讟讜. 讜专"转 讗讜诪专 讻讜' 讗讙讘 讚诪拽讚砖 讘讻"砖 诪注诇讛 讻讜'. 拽"诇 讛诇讗 讘讗诪转 讻讱 讛讜讗 讚讬谞讜 讻讚讗讬转讗 讘诪谞讞讜转 砖诐 诇转"拽 讚专"讗 讜专"砖 注"砖:



讘讗"讚 谞讬讞讗 诇驻讬专"转. 注讬' 讛讙讛转 讛专砖"讗. 讜诇"谞 讚诇驻讬 讛诪砖讱 讚讘专讬讛诐 讚讛讻讗 讬讜转专 谞讗讜转 讛讙讬' 诇驻讬专"转. 讚诪转讞诇讛 讛讘讬讗讜 拽讜砖讬讬转 讛专"砖 注诇 驻讬专讜砖讜 诪讛讗 讚住讜讟讛 讜诇讛讻讬 讻转讘讜 讜诇住驻专讬诐 讻讜' 谞讬讞讗 诇驻讬专讜砖讜:





讘谞讬讛讜

讜职砖讈侄诪旨指讗 转旨止讗诪址专: 诪址注植砖讉值讛 转旨止讛讜旨 讛值谉. 讛讗 讚谞拽讬讟 诇砖讜谉 转讜讛讜 讻讬 讚讘专讬 转讜专讛 讗爪诇 讗讜诪讜转 讛注讜诇诐 谞讞砖讘讬诐 讚讘专讬 转讜讛讜 砖讛诐 转讜讛讬诐 讜讘讜讛讬诐 讘讚讘专讬 转讜专讛 砖讗讬谉 诇讛诐 讟注诪讬诐 讘讛, 讜讗诪专转 讘住"讚 专诪讝 讛讻转讜讘 (转讛诇讬诐 驻讙, 讙) '讜旨诪职砖址讉谞职讗侄讬讱指 谞指砖职讉讗讜旨 专止讗砖讈' 专讜爪讛 诇讜诪专 诪职砖址讉谞职讗侄讬讱指 讛注讻讜"诐 谞指砖职讉讗讜旨 讗讜转 专讬"砖 诪谉 转讜专讛 讜谞砖讗专 讗爪诇诐 讗讜转讬讜转 转讛讜, 讜砖诪讗 转讗诪专 讙诐 讗爪诇讻诐 讛讜讗 讻谉 砖讬讛讬讜 讚讘专讬诐 讛住转讜诪讬诐 讘注讬谞讬讻诐 讻讚讘专讬 转讛讜 讗砖专 讗爪诇 讛注讻讜"诐.





讙讘讜专转 讗专讬

[诪诇讜讗讬诐: 诇专讘讜转 谞讜讘 讜讙讘注讜谉 拽"诇 诇专"砖 讚讗诪专 讘驻' 讬"讚 讚讝讘讞讬诐 (讚祝 拽讬"讚) 讗祝 爪讬讘讜专 诇讗 讛拽专讬讘讜 讘讗讜讛诇 诪讜注讚 砖讘讙诇讙诇 砖讛讜讗 讘砖注转 讛讬转专 讛讘诪讜转 讗诇讗 驻住讞讬诐 讜讞讜讘讜转 讛拽讘讜注 诇讛诐 讝诪谉 讜诪砖诪注 讛转诐 讚讗祝 讞讜讘讜转 讛拽讘讜注 诇讛诐 讝诪谉 诇讗 拽专讘讜 讗诇讗 注讜诇讜转 讜砖诇诪讬诐 讗讘诇 讞讟讗讜转 讻诪讜 砖注讬专讬 讛专讙诇讬诐 诇讗 拽专讘讜 讙讘讬 讛讗 讚讗诪' 转转专讙诐 诪转谞讬转讱 讘注讜诇转 讞讜讘讛 讚讗讬讻讗 注讜诇转 谞讚讘讛 讜讛"讛 讚讘讗讜讛"诪 砖讘讙诇讙诇 诇讗 拽专讘讜 讘讬讜讛"讻 诇讗 驻专 讻"讙 讜诇讗 讘' 砖注讬专讬诐 砖讛谉 讞讟讗讜转 讜讛"讛 谞诪讬 讘谞讜讘 讜讙讘注讜谉 讜诇讗 拽专讘讜 讻诇 讛谞讬 讚讛讜"诇 讘诪讜转 爪讬讘讜专 讘砖注转 讛讬转专 讛讘诪讜转 讻讚讗诪' 讛转诐 讜讻"讻 砖诐 讛转讜住' 讜讛砖转讗 诇专"砖 讞讚 诪讚讘专 诇专讘讜转 谞讜讘 讜讙讘注讜谉 诇"诇 讚讛讗 注"讻 砖注讬专 砖诇 砖诐 诇讗 拽专讘砖诐 诪诪讬诇讗 砖注讬专 讛诪砖转诇讞 谞诪讬 诇讗 讛讬讛 讜讻讚转谞谉 驻"讙 讚诪谞讞讜转 讘' 砖注讬专讬 讬讜讛"讻 诪注讻讘讬谉 讝讛 讗转 讝讛 讜谞驻拽讗 诇讬讛 讘讙诪' 诪讚讻转讬讘 讞讜拽讛 讚讛讗 诇讬讻讗 诇诪讬诪专 讚讛"诪 讚诪注讻讘讬谉 讝讛 讗转 讝讛 讛讬讻讗 讚诪讞讜讬讘 诇讛讘讬讗 砖谞讬讛诐 讻讙讜谉 讘砖注转 讗讬住讜专 讛讘诪讜转 讗讘诇 讘砖注转 讛讬转专 讛讘诪讜转 讚讗讬 讗驻砖专 诇讛拽专讬讘 砖诇 砖诐 诪讘讬讗 砖诇 注讝讗讝诇 诇讞讜讚 讜诪转讜讚讛 注诇讬讜 讜诪砖诇讞讜 讚讛讗 讜讚讗讬 诇讬转讗 讚讛讗 诇注讬诇 (讚祝 住"讙) 讚诪专讘讬 诪诇讛' 砖砖注讬专 讛诪砖转诇讞 驻住讜诇 讘诪讞讜住专 讝诪谉 讜驻专讬讱 诇"诇 拽专讗 讛讗 讗讬谉 讛讙讜专诇 拽讜讘注 讗诇讗 讘讚讘专 讛专讗讜讬 诇砖诐 讜讚讞讬拽 讟讜讘讗 注讚 讚专讘讗 诪讜拽讬 讻讙讜谉 砖讛讬讛 诇讜 讞讜诇讛 讘转讜讱 讘讬转讜 讜砖讞讟 讗诪讜 讘讬讜讛"讻 讜讘注"讻 诇讗讜 讻讻"注 讗转讬讗 讚诇诪"讚 砖讞讬讟讛 砖讗讬谞讛 专讗讜讬讛 诇讗 砖诪讛 砖讞讬讟讛 讗讬谉 讘讜 诪砖讜诐 讗讜转讜 讜讗转 讘谞讜 讜讻讬讜谉 讚诇讗讜 讻讻"注 诪讜拽讬 诇诪讛 讚讞讬拽 诇讗讜拽诪讬 讘诪讞讜住专 讝诪谉 诪讞诪转 讗讜转讜 讜讗转 讘谞讜 讜讛讗 讛讗讬 拽专讗 诇讗 诪讬讬专讬 讗诇讗 诪诪讞讜住专 讝诪谉 讚砖讘注讛 讬诪讬诐 砖诇 诇讬讚讛 讛讜"诇 诇讗讜拽诪讬 讘诪讞讜住专 讝诪谉 砖诇 诇讬讚讛 讜讘砖注转 讛讬转专 讛讘诪讜转 讚讗讬谉 讗诇讗 讗' 讘诇讞讜讚 讜讗"爪 诇讛讘讬讗 讘' 诇讛讙专讬诇 讚讛讗 讜讚讗讬 诇讗 讚诪讬 诇诪讗讬 讚拽讗诪专 讛转诐 讗诪讗讬 讚住"诇 诇讞谞谉 讛诪爪专讬 砖诐 讗驻讬' 讚诐 砖注讬专 讘讻讜住 诪讘讬讗 讞讘讬专讜 讜诪讝讜讜讙 诇讜 讚诪讬讬转讬 讘' 讜诪讙专讬诇 讗诇诪讗 讗注"驻 砖讗讬谉 讻讗谉 讗诇讗 诇砖诇 注讝讗讝诇 诇讞讜讚 讗驻"讛 诪讬讬转讬 讘' 讜诪讙专讬诇 讚砖讗谞讬 讛转诐 讻讬讜谉 讚讛讜讗 讝诪谉 讛讘讗讛 诇砖谞讬讛诐 讗驻讬' 讘诪转 讗' 诪讛诐 爪专讬讱 诇讛讘讬讗 讘' 讜诇讛讙专讬诇 讚讻转讞讬诇转讜 讻谉 住讜驻讜 讗讘诇 讻砖讗讬谉 讝诪谉 讛讘讗讛 砖诇 砖诐 诇讙诪专讬 讗诐 讗讬转讗 砖诪讘讬讗 讛砖谞讬 诪讗讬 讛讙专诇讛 砖讬讬讱 讘讬讛 讛讗 讘讜讚讗讬 诪讘讬讗讜 讘诇讬 讛讙专诇讛 讜诪转讜讚讛 注诇讬讜 讜诪砖诇讞讜 讜讻讬讜谉 砖讻谉 讛讜"诇 诇讗讜拽诪讬 讚拽专讗 诇讝诪谉 讛讬转专 讛讘诪讜转 讗转讬 诇专讘讜讬讗 讚讗讬谞讜 讘讗 诪讞讜住专 讝诪谉 讗诇讗 讜讚讗讬 砖"诪 讚讘砖注转 讛讬转专 讛讘诪讜转 讻讬讜谉 讚砖诇 砖诐 诇讗 拽专讘 砖诇 注讝讗讝诇 谞诪讬 诇讗 讜讛砖转讗 拽专讗 讙' 诇专讘讜转 谞讜讘 讜讙讘注讜谉 诇砖讬诇讜讞 砖注讬专 诇专"砖 诇讗 讗驻砖专 讚讛讗 讗讬谉 讻讗谉 砖注讬专 讜讗"爪 讗诇讗 转专转讬 讘诪讚讘专 砖讬诇讛 讜讘讬转 注讜诇诪讬诐 讜诪讚讘专 讙' 诇专"砖 诇诪讗讬 讗转讬 诪讬讛讜 讬"诇 诇专"砖 诇讛转讬专 讛谞讗讛 讗转讬 讗注"讙 讚专讘讗 诪驻讬拽 诇讛 讘住诪讜讱 诪住讘专讗 讚诇讗 讗诪专讛 转讜专讛 砖诇讞 诇转拽诇讛 专"砖 诇讬转 诇讬讛 讛讗讬 住讘专讗 讚讘驻"讘 讚拽讚讜砖讬谉 (讚祝 谞"讝) 讗诪专讬谞谉 讻诇 爪驻讜专 讟讛讜专讛 转讗讻诇讜 诇专讘讜转 讗转 讛诪砖讜诇讞转 讜讝讛 讗砖专 诇讗 转讗讻诇讜 诇专讘讜转 讛砖讞讜讟讛 讜驻专讬讱 讜讗讬驻讜讱 讗谞讗 讜砖谞讬 专"讬 诪砖讜诐 专砖讘"讬 诇讗 诪爪讬谞讜 讘"讞 砖讗住讜专讬谉 讜专讘讗 砖谞讬 诇讗 讗诪专讛 转讜专讛 砖诇讞 诇转拽诇讛 讗诇诪讗 诇专"砖 诇讬转 诇讬讛 讛讗讬 住讘专讗 诪讬讛讜 讗驻讬' 诇专讘讗 讚讗讬转 诇讬讛 讛讗讬 住讘专讗 讗驻"讛 讗讬讻讗 诇诪讬诪专 讚讛讻讗 爪专讬讱 拽专讗 讬转讬专讗 诇讛转讬专 讛谞讗讛 讜诪住讘专讗 诇讞讜讚 诇讗 讗转讬讗 讜讻诪"砖 讘住诪讜讱:]


[诪诇讜讗讬诐: 谞讜讘 讜讙讘注讜谉 砖讬诇讛 讜讘讬转 注讜诇诪讬诐 讜讗注"讙 讚讙' 诪讚讘专 讻转讬讘讬 讜讛谞讬 讚' 谞讬谞讛讜 谞讜讘 讜讙讘注讜谉 转专讜讜讬讬讛讜 讻讞讚讗 讞砖讬讘讬 讚砖注转 讛讬转专 讛讘诪讜转 讛讬讜 讗讘诇 砖讬诇讛 讜讘讬转 注讜诇诪讬诐 讗注"讙 讚讘转专讜讜讬讬讛讜 讗住讜专讬诐 讛讘诪讜转 爪专讬讱 转专讬 拽专讗讬 讚砖讬诇讛 诇讗 讛讬讛 诪砖讻谉 诪诪砖 讗诇讗 讘谞讬谉 讗讘谞讬诐 诪诇诪讟谉 讜讬专讬注讜转 诪诇诪注诇谉 讻讚讗诪' 讘驻' 讬"讚 讚讝讘讞讬诐 讜讘讘讬转 注讜诇诪讬诐 诇讗 讛讬讜 讘讜 讬专讬注讜转 讻诇诇 讗诇讗 讛讻转诇讬诐 注诐 讛讙讙 讛讬讜 砖诇 讘谞讬谉 讜诇讗 讚诪讬 讻诇诇 诇诪砖讻谉 讜讛讗 讚爪专讬讱 讛讻讗 讘' 拽专讗讬 诇砖讬诇讛 讜讘"注 诇专讘讜转 讜诇注讬诇 讘驻"讚 (讚祝 诪"讚) 讙讘讬 讻诇 讗讚诐 诇讗 讬讛讬讛 讘讗讜讛诇 诪讜注讚 诪专讘讬 诇砖讬诇讛 讜讘"注 诪讞讚 拽专讗 讜诇讗 诪讝讻讬专 诇谞讜讘 讜讙讘注讜谉 讻诇诇 讻讘专 驻讬' 砖诐 讜诪"诪 诪砖诪注 讚讗讬谉 讻讗谉 讗诇讗 讙' 拽专讗讬 讜诪讗谉 讚诪驻讬拽 诇讛 诇讛讗 讚专砖讗 诇讬讻讗 拽专讗 讬转讬专讗 诇讛转讬专 讘讛谞讗讛 讜拽"诇 讛讗 讘住讜祝 驻"讘 讚拽讚讜砖讬谉 谞"诇 诇转谞讗 讚讘讬 专"讬 讚诪砖讜诇讞转 讚诪爪讜专注 诪讜转专转 讘讛谞讗讛 诪讜砖诇讞 注诇 驻谞讬 讛砖讚讛 诪讜转专转 讻砖讚讛 讜驻专讬讱 讛讗讬 砖讚讛 诪讘注讬 诇讬讛 诇讻讚转谞讬' 砖讚讛 砖诇讗 讬注诪讜讚 讘讬驻讜 讜讬讝专拽谞讜 诇讬诐 讻讜' 讜诪砖谞讬 讗"讻 谞讻转讜讘 砖讚讛 诪讗讬 讛砖讚讛 砖"诪 转专转讬 讜讛"谞 诪讚讻转讘 诪讚讘专 讛诪讚讘专 砖"诪 转专转讬 诇讛转讬专 讘讛谞讗' 讜诇专讘讜转 谞讜讘 讜讙讘注讜谉 讜诪讚诇讗 诪住讬拽 讛讙诪' 讛讻讗 讜讗讬讚讱 讗"讻 谞讻转讜讘 拽专讗 诪讚讘专 诪讗讬 讛诪讚讘专 砖"诪 转专转讬 讗诇诪讗 讚讛讻讗 诇讻"注 诇讗 讚专砖讬 诪讚讘专 讛诪讚讘专 讜诪"砖 诪讛转诐 讜讬"诇 讚讛转诐 砖讬讬讱 讟驻讬 诇诪讚专砖 讗"讻 谞讻转讜讘 砖讚讛 诪讗讬 讛砖讚讛 诪诇诪讚专砖 诪讚讘专 讛诪讚讘专 讚诇讗讜 诇讬砖谞讗 诪转拽谞转讗 讛讜讗 注讜讚 讬"诇 讚诪诪讚讘专 讛诪讚讘专 讚专讬砖 讜转专转讬 砖"诪 转讚注 讚讗讬 住"讚 诇讛转讬专 讛谞讗讛 诇讞讜讚讬讛 讚专讬砖 讘讗讬讚讱 转专转讬 诪讚讘专 诪讗讬 讚专讬砖 讜讘注"讻 诇专讘讜讬讗 砖讗专 诪拽讜诪讜转 诪拽讜讚砖讬诐 讞讜抓 诪讗讜讛"诪 讗转讬 讜讛讗 诇讛讗 讙' 拽专讗讬 爪专讬讻讬 讞讚 诇谞讜讘 讜讙讘注讜谉 讜讞讚 诇砖讬诇讛 讜讞讚 诇讘讬转 注讜诇诪讬诐 诪讬讛讜 讬"诇 诇讚讬讚讬讛 诇"爪 诇谞讜讘 讜讙讘注讜谉 讚住"诇 讻专"砖 讚讗讬谉 砖注讬专讬 讬讜讛"讻 拽专讬讘讬诐 砖诐 讜讻诪"砖 诇注讬诇 讜诪讻讗谉 拽"诇 讗讛讗 讚驻"讘 讚住讜讟讛 (讚祝 讟"讜) 讚转谞讬讗 讛转诐 讘拽专拽注 讛诪砖讻谉 诇专讘讜转 拽专拽注 砖讬诇讛 谞讜讘 讜讙讘注讜谉 讜讘讬转 注讜诇诪讬诐 讜驻讬专砖"讬 讚诇讗 讙专住讬谞谉 砖讬诇讛 讚砖讬诇讛 诪砖讻谉 讛讜讛 讜诇"爪 诇专讘讜讬讗 讚讛讜讗 注讬拽专 讛讻转讜讘 讜讛讗 讛讻讗 注"讻 讞讚 拽专讗 诇砖讬诇讛 讗转讬 讚讗讬诇讜 谞讜讘 讜讙讘注讜谉 诪讞讚 拽专讗 讗转讜 讚讛讗 砖讜讬谉 讛谉 讜讻讚驻讬专砖转讬 诪"诪 拽"诇 讗讬讱 讚专讬砖 讙' 讚专砖讜转 诪讛谞讬 讙' 诪讚讘专 讜讛讗 讞讚 诪讘注讬 诇讬讛 诇讙讜驻讬讛 讻讚讗诪专 讬讻讜诇 讘讬砖讜讘 转"诇 讘诪讚讘专 讜砖诪讗 讞讚讗 谞驻拽讗 诇讬讛 诪诪讚讘专 讛诪讚讘专:]


[诪诇讜讗讬诐: 专讘讗 讗诪专 诇讗 讗诪专讛 转讜专讛 砖诇讞 诇转拽诇讛 诪砖诪注 诇讻讗讜专讛 诇专讘讗 诇"爪 拽专讗 讻诇诇 诇讛转讬专 讛谞讗讛 讚诪住讘专讗 谞"诇 讛讗 讜讛谞讬 诪讚讘专 诇谞讜讘 讜讗讬谞讱 讗转讬讬谉 诪讬讛讜 讘驻"讞 讚讞讜诇讬谉 (讚祝 拽讟"讜) 讗讛讗 讚谞驻拽讗 诇讬讛 诇专"讗 诇讘砖专 讘讞诇讘 砖讗住讜专 诪讚讻转讬讘 诇讗 转讗讻诇 讻诇 转讜注讘讛 讻诇 砖转讬注讘转讬 诇讱 讛专讬 讛讜讗 讘讘诇 转讗讻诇 讜驻专讬讱 砖讬诇讜讞 讛拽谉 诇讬转住专 讜诪砖谞讬 诇讗 讗诪专讛 转讜专讛 砖诇讞 诇转拽诇讛 讜驻讬' 讛转讜住' 讚讛讻讗 砖专讬谞谉 砖讬诇讜讞 讛拽谉 诪住讘专讗 诇讞讜讚 讜讗讬诇讜 讙讘讬 诪砖讜诇讞转 讘注讬 拽专讗 诇专讘讜讬讗 诇讛转讬专讗 讚讛转诐 讻讬讜谉 讚讻转讬讘 诇讗 转讗讻诇讜 诇讗住讜专 讛讗讞转 讛讜讛 讗诪讬谞讗 讚讗讬讚讱 谞诪讬 讗住讜专讛 诪砖讜诐 讚讗讬转拽砖 爪驻讜专讬诐 讗讛讚讚讬 讜诇讗 讛讜讬 砖专讬谞谉 诪讛"讟 讚转拽诇讛 诇讞讜讚 讘诇讗 讬转讜专讗 讚拽专讗 讜诇讗 讚诪讬 诇讻诇 砖转讬注讘转讬 诇讱 讚诇讗 讻转讬讘 讘讛讚讬讗 讗砖讬诇讜讞 讛拽谉 讜诪讛讗讬 住讘专讗 讗讬讻讗 诇讗讜拽诪讬 讗诪讬诇讬 讗讞专讬谞讬 讜讛"谞 讗讬讻讗 诇诪讬诪专 讻讛"讙 讚讗讬 诇讗讜 拽专讗 讛讜讛 讗诪讬谞讗 讚讙讝讬专讛 讬讜转专 诪住转讘专 讚诇讗讬住讜专 讛谞讗讛 讗转讬 诪诇诪讚专砖 诇讗讬谞讱 讚专砖讬:]


[诪诇讜讗讬诐: 诇讗 讗诪专讛 转讜专讛 砖诇讞 诇转拽诇讛 拽"诇 诪讗讬 转拽诇讛 砖讬讬讱 讛讻讗 讛讗 转谞谉 诇讗 讛讬讛 诪讙讬注 诇诪讞爪讬转 讛讛专 注讚 砖谞注砖讛 讗讬讘专讬诐 讗讬讘专讬诐 讜诪讛讻讗 谞驻拽讗 诇讬讛 诇专讗讘"讬 讘驻"拽 讚讞讜诇讬谉 (讚祝 讬"讗) 讚讗讝诇讬谞谉 讘转专 专讜讘讗 讚谞讬讞讜砖 砖诪讗 砖注讬专 讛诪砖转诇讞 讟专驻讛 讛讬讗 讜讻"转 讚讘讚拽讬谞谉 诇讬讛 讜讛转谞谉 诇讗 讛讬讛 诪讙讬注 讜讻讜' 讜讻讬讜谉 砖讻谉 讛讬讛 讗驻砖专 诇诇拽讟 讛讗讬讘专讬诐 诇拽讜讘专谉 讗讜 诇砖讜专驻谉 诇讗讞专 讬讜讛"讻 讻诪讜 砖注讜砖讬谉 诇讻诇 讗讬住讜专讬 讛谞讗讛 讻讚转谞谉 讘住讜祝 诪住' 转诪讜专讛 讚讘砖诇诪讗 讙讘讬 砖讬诇讜讞 讛拽谉 讜诪砖讜诇讞转 讚诪爪讜专注 讘住讜祝 驻"讘 讚拽讚讜砖讬谉 谞讬讞讗 讚诪砖讜诇讞讬诐 诇注诇诪讗 讘讞讬讬诐 讜讗讬讻讗 转拽诇讛 讗讘诇 讛讗讬 诪转 讛讜讗 诇讬讻讗 转拽诇讛 讚讛讗 讗驻砖专 诇砖讜专驻讜 讗讜 诇拽讜讘专讜 讜讬"诇 讚驻注诪讬诐 诇讗 诪转 讛砖注讬专 注"讬 讚讞讬驻转讜 诪讛讛专 讜讗讬讻讗 诇诪讬讞砖 诇转拽诇讛 讻讚讗诪' 讘讬专讜砖诇诪讬 讚驻专拽讬谉 讻诇 讛讬诪讬诐 砖讛讬讛 砖诪注讜谉 讛爪讚讬拽 拽讬讬诐 诇讗 讛讬讛 诪讙讬注 诇诪讞爪讬转 讛讛专 讜讻讜' 诪砖诪转 讛讬讛 讘讜专讞 诇诪讚讘专 讜讛砖讬专讬讬拽讬谉 驻讬' 讬砖诪注讗诇讬诐 讗讜讻诇讬谉 讗讜转讜:]


[诪诇讜讗讬诐: 砖诪讻驻专 注诇 诪注砖讛 注讜讝讗 讜注讝讗诇 讻诇讜诪专 注诇 讙讬诇讜讬 注专讬讜转 讜拽"诇 诪讗讬 讗专讬讗 讙讬诇讜讬 注专讬讜转 讛讗 砖注讬专 讛诪砖转诇讞 诪讻驻专 注诇 讻诇 注讘讬专讜转 砖讘转讜专讛 拽诇讬谉 讜讞诪讜专讬诐 注砖讛 讜诇"转 讻专讬转讜转 讜诪讬转讜转 讘"讚 讻讚转谞谉 讘驻"拽 讚砖讘讜注讜转:]





诪专讗讬转 讛注讬谉

转谞讗 讚讘讬 专讘讬 讬砖诪注讗诇 注讝讗讝诇 砖诪讻驻专 注诇 注讜谉 注讝讗 讜注讝讗诇. 驻讬专砖 专砖"讬 讝"诇 讻讬 诪讻驻专 注诇 讙诇讜讬 注专讬讜转. 讜讗驻砖专 讚讘专讘 专讞诪讬讜 讬转讘专讱 谞拽专讗 注讝讗讝诇 讜讝讛 诇讛诇讬抓 讟讜讘 注诇 讬砖专讗诇 讚讛讬爪讛"专 讛讜讗 讛讙讜专诐 讜诇讗 诪诇讘诐 砖讛专讬 讗驻讬诇讜 诪诇讗讻讬诐 讬专讚讜 诇诪讟讛 讜拽诇拽诇讜 讻讬 讙讚讜诇 讻讞 讛讬爪讛"专 讜讝讛 讝讻讜转 诇讬砖专讗诇 诇专讞诐 注诇讬讛诐 讜讚讬谉 讛讜讗 诇讻驻专 注诇讬讛诐 注诇 讙"注 讘诪讚转 专讞诪讬讜:





砖注专讬 转讜专转 讘讘诇

(住讝 讘) 讚讘专讬诐 砖讗诇诪诇讗 诇讗 谞讻转讘讜 讚讬谉 讛讜讗 砖讬讻转讘讜 讜讗诇讜 讛谉 注"讝 讜讙诇讜讬 注专讬讜转.鈥斪曌涀⒆欁� 讝讛 讘注讬专讜讘讬谉 拽 住注"讘: 讗诇诪诇讗 诇讗 谞讬转谞讛 转讜专讛 讛讬讬谞讜 诇诪讚讬谉... 讜注专讬讜转 诪讬讜谞讛. 讜讙诇讜讬 注专讬讜转 讝讛 讛讜讗 谞讬讗讜祝 注诐 讗砖转 讗讬砖, 砖讝讛 讚讘专 诪讜砖讻诇, 讻诪讜 砖讻转讘 专住"讙 讘住驻专讜 讛讗诪讜谞讜转 讜讛讚注讜转 诪讗诪专 讙 驻"讗, 砖讗讬住讜专 讛谞讬讗讜祝 讛砖讻诇 讙讜讝专 讗讜转讜. 讜讻转讘 注讜讚 砖诐 讘驻"讘: "讜诪谉 讛讞讻诪讛 诇讗住讜专 讛讝谞讜转 砖诇讗 讬讛讬讜 讛诪讚讘专讬诐 (=讘谞讬 讗讚诐) 讻讘讛诪讜转 讜诇讗 讬讚注 讗讞讚 诪讛诐 讗讘讬讜 砖讬讻讘讚讛讜 讙诪讜诇 砖讙讚诇讛讜 讜砖讬讜专讬砖讛讜 讛讗讘 讟专驻讜". 讗讘诇 讙讬诇讜讬 注专讜讛 砖诇 砖讗专 讘砖专 讜讚讗讬 砖讗讬谞讜 诪谉 讛诪爪讜转 讛诪讜砖讻诇讜转 讗诇讗 诪谉 讛讞讜拽讬讜转, 讜讻诪讜 砖讗诪专讜 讘住驻专讗 住讜祝 驻专' 拽讚讜砖讬诐: "诪谞讬谉 砖诇讗 讬讗诪专 讗讚诐 讜讻讜' 讗讬 讗驻砖讬 诇讘讗 注诇 讛注专讜讛 讗讘诇 讗驻砖讬 讜诪讛 讗注砖讛 讜讗讘讬 砖讘砖诪讬诐 讙讝专 注诇讬 讻讱". 讜讗讬谉 讝讛 讗诇讗 讘讙诇讜讬 注专讜转 砖讗专 讘砖专讜. 讜讻谉 讛专诪讘"诐 讘驻"讜 诪砖诪讜谞讛 驻专拽讬讜 讻转讘 讘专' 讝讜 砖诇 讛住驻专讗 讜住讬讬诐, 砖注专讬讜转 讛讬讗 诪谉 讛诪爪讜转 讛砖诪注讬讜转 讚讛讬讬谞讜 讞讜拽讬讜转. 讜讻谉 讘驻"讚 讛"讟 诪讛诇' 专讜爪讞 讻转讘, 砖注专讬讜转 讛谉 讛注讘专讜转 砖讘讬谉 讗讚诐 诇诪拽讜诐. 讜讘诇讬 住驻拽 砖讛讜讗 谞转讻讜讬谉 诇注专讬讜转 砖诇 砖讗专 讘砖专. 讗讘诇 谞讬讗讜祝 讗砖转 讗讬砖 讛讬讗 诪谉 讛诪爪讜转 讛诪讜砖讻诇讜转 讻诪讜 砖讘讬讗专谞讜. 讜讻"讛 讚注转 专砖"讬 讝"诇 砖讻转讘 讘拽讬讚讜砖讬谉 诪 注"讗: 专注 诇砖诪讬诐 讜讗讬谞讜 专注 诇讘专讬讜转 讻讙讜谉 诪讙诇讛 注专讬讜转. 讜讗讬诇讜 讘住谞讛' 诪讚 讗 讻转讘, 砖讛讘讗 注诇 谞注专讛 讛诪讗讜专住讛 专注 诇砖诪讬诐 讜专注 诇讘专讬讜转 砖诪讘讬讬砖 讗转 诪砖驻讞转讛 讗讜 讗讜住专讛 注诇 讘注诇讛 (注"砖). 讜谞驻诇讗讬诐 诇谞讜 讚讘专讬 专诪讘"谉 讘驻讬' 注讛"转 (驻' 讘专讗' 讜 讗), 砖诪讚讘专讬讜 砖诐 谞专讗讛, 讚谞讬讗讜祝 讘讗砖转 讗讬砖 讗讬谞讜 注谞讬谉 诪讜砖讻诇 (注"砖).

